B.	Osobitná časť
K čl. I
K prílohe č. 1 
Popri doteraz transponovaných a implementovaných právne záväzných aktoch Európskej únie, najmä smernice Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, 30.9.2005) v platnom znení (ďalej len „smernica 2005/36/ES v platnom znení“), sa vykonáva aj transpozícia delegovanej smernice (EÚ) 2025/1223. Navrhovanou úpravou v časti A sa podľa zmien v prílohe V bode 5.4.1 k smernici 2005/36/ES v platnom znení aktualizuje študijný program vedúci k udeleniu dokladu o formálnej kvalifikácii v oblasti veterinárnej medicíny doplnením konkrétnych predmetov. V časti B prílohy sa preberajú zmeny v článku 38 odseku 3 smernice 2005/36/ES v platnom znení a dopĺňa sa rozsah znalostí a zručností, ktoré musí veterinárny lekár v rámci odbornej prípravy nadobudnúť.
K prílohe č. 2
Uvádza sa presný zoznam názvov diplomov, certifikátov a iných dokladov o formálnych kvalifikáciách vo veterinárnej medicíne vydaných v iných štátoch.
K prílohe č. 3 
Príloha č. 3 obsahuje komplexný zoznam právne záväzných aktov Európskej únie, ktoré sa návrhom zákona preberajú vrátane smernice (EÚ) 2025/1223, ako právne záväzného aktu Európskej únie, čím sa zabezpečuje úplná transpozícia európskej legislatívy do vnútroštátneho práva.
K čl. II
Dátum účinnosti sa navrhuje v nadväznosti na dátum transpozície smernice (EÚ) 2025/1223.

